projecte-aina/catalan_government_crawling huggingface dataset:
Josep Carner i Puig-Oriol (Barcelona, 1884 - Brussel·les, 1970) fou poeta, traductor i periodista.
Llicenciat en Dret i en Filosofia i Lletres, des de jove col·laborà en importants publicacions literàries i periodístiques i en vàries iniciatives i projectes culturals.
El 1911 entrà a formar part de la Secció Filològica de l'Institut d'Estudis Catalans i el 1921 ingressà a la carrera diplomàtica, que el portà a exercir càrrecs a diferents països sense abandonar, però, la seva col·laboració en l'escena cultural catalana a través de publicacions en premsa.
Durant la guerra civil espanyola es mantingué fidel a la República i a les idees democràtiques i no tornà a residir a Catalunya.
Durant la Segona Guerra Mundial va viure a Mèxic i després a Bèlgica, d'on era la seva dona i on va exercir com a professor universitari.
Des de l'exili va mantenir l'activitat política i cultural en defensa de la cultura i la llengua catalanes.
Des de la seva primera publicació poètica, Llibre dels Poetas (1904), i la publicació de Els fruits saborosos (1906), que el consolidà com a poeta reconegut, conreà una vasta producció literària, sobretot poètica, que inclou obres tan destacades com A uques i ventalls (1914), El cor quiet (1925), Arbres (1953) i Nabí (1938, 1941 i 1957), gràcies a les quals es féu mereixedor de l'etiqueta de "príncep dels poetes".
La seva obra va ser recollida en Obres completes.
Poesia (1957) i els seus escrits d'exili van publicar-se sota el títol Prosa de l'exili (1939-62) (2009).
Actualment s'està editant l'edició crítica de les seves obres completes, a cura de Jaume Coll, comissari de l'Any Josep Carner.
La seva qualitat poètica va ser reconeguda en vida de l'autor amb premis com la Flor Natural als Jocs Florals de Barcelona i la proclamació com a Mestre en Gai Saber (1910), i el Premi Lletra d'Or (1958), entre d'altres.
La seva obra ha estat traduïda a una quinzena de llengües.
D'acord amb les recomanacions de la Generalitat de Catalunya davant la situació generada per l'afectació del coronavirus SARS-CoV-2 l'acte central del Dia Mundial de la Poesia queda ajornat.
El proper dissabte 21 de març, a les 19 h, celebrarem l'acte central del a la Central Catalana d'Electricitat-Espai Endesa de Barcelona (C. Roger de Flor 38–52).
Amb aquesta celebració culminarem el conjunt d'iniciatives, presencials i/o a través de la xarxa, promogudes per a l'ocasió arreu dels territoris de parla catalana i a l'exterior, per la Institució de les Lletres Catalanes, amb la col·laboració de totes les entitats i persones que han volgut participar-hi.
L'entrada serà lliure, però l'aforament és limitat i caldrà confirmació d'assistència.
Aviat donarem informació al respecte.
Acte poeticomusical amb projeccions audiovisuals i mapping
Acte central de la celebració del Dia Mundial de la Poesia 2019 per culminar el conjunt d'iniciatives, presencials i/o a través de la xarxa, promogudes arreu dels territoris de parla catalana i a l'exterior per la Institució de les Lletres Catalanes, amb la col·laboració de diverses entitats públiques i privades i de voluntaris.
Comptarem amb la participació de la poeta Rosa Fabregat, autora del poema d'aquesta edició; la lectura del poema en mandinga per part del seu traductor, d'una persona de la Fundació Catalana Síndrome de Down i d'alumnes del Consorci per a la Normalització Lingüística; la projecció de dos vídeos, aportats per l'Institut Ramon Llull i l'INS Pineda de Mar; una glossa de la poeta a càrrec de Francesc Parcerisas; l'actuació musical de Magalí Sare i Sebastià Gris, i la projecció d'un mapping.
Inauguraran l'acte Joan-Adell, director de la Institució de les Lletres Catalanes, i Dolors Reig, presidenta de la Federació Catalana d'Associacions i clubs UNESCO.
La cloenda anirà a càrrec de l'Hble.
Organitzen: Institució de les Lletres Catalanes i Federació Catalana d'Associacions i Clubs UNESCO
Col·laboren: Serveis Territorials del Departament de Cultura, Departament d'Ensenyament, Departament de Justícia, Servei de Biblioteques de la Generalitat de Catalunya, Consorci per a la Normalització Lingüística, Institut Ramon Llull, Gremi de Llibreters de Catalunya i Fundació Catalana Síndrome de Down.
Institució de les Lletres Catalanes i Federació Catalana d'Associacions i Clubs UNESCO
Amb motiu de l'Any Bertrana la Institució de les Lletres Catalanes (ILC) publica el llibre Prudenci Bertrana, entre la realitat i la ficció una biografia sobre l'autor escrita per Xavier Sanjuan Borràs.
L'obra pren com a punt de partida la revisió de les informacions biogràfiques sobre Prudenci Bertrana, que s'han anat reproduint principalment a partir del llibre escrit per la seva filla Aurora – Una vida —publicat als anys seixanta.
Aurora va prendre com a referència la pseudoautobiografia del seu pare Entre la terra i els núvols formada per les novel·les L'hereu, El vagabund i L'impenitent i, a banda d'informacions que apareixen a les novel·les –que són clarament invencions— i que la filla ja corregeix o s'estalvia, n'hi ha d'altres que a hores d'ara es pot demostrar documentalment que no poden ésser certes.
Les novel·les que formen part de la trilogia Entre la terra i els núvols no s'han de llegir com una autobiografia de Prudenci Bertrana perquè el protagonista Innocenci Aspriu no és el propi Bertrana, si bé molts episodis sí que pertanyen a la vida d'ambdós.
D'aquí que Prudenci Bertrana no ens expliqui la vida, sinó una manera d'entendre-la.
Aquest llibre ressegueix tant els passos d'Aspriu com els de Bertrana per tal de conèixer-los una mica millor.
Amb el llibre Prudenci Bertrana, entre la realitat i la ficció s'inicia la col·lecció "Lletres Catalanes", que serà l'eix vertebral de les publicacions de la ILC.
La col·lecció reunirà els llibres dedicats a homenatges i commemoracions.
En el marc de l' Any Palau i Fabre, el Simposi Internacional Josep Palau i Fabre (1917-2008).
L'Alquimista, va contribuir a estudiar i donar a conèixer l'obra múltiple d'un dels grans escriptors catalans de la segona meitat del segle XX.
El simposi, concebut per mostrar el ric mosaic artístic i literari de la seva obra i la seva personalitat polièdrica, va tenir una sessió d'obertura, a l'Institut Français de Barcelona, dedicada a Palau i Artaud, el dijous 9 de novembre de 2017.
Durant l'any 2018 es van organitzar dues altres sessions: el 2 de març, dedicada a la seva poesia, assaig i narrativa, a l'Institut d'Estudis Catalans, a Barcelona; i el 3 de març, centrada en la seva obra dramàtica i en la seva relació amb Picasso, a la Fundació Palau, a Caldes d'Estrac.
Els estudiosos i especialistes més destacats, tant nacionals com internacionals, van oferir noves i renovadores aportacions, ara recollides en aquesta publicació.
Llibret breu commemoratiu del centenari del naixement del poeta i polític Ventura Gassol, que consta d'un text de Josep Carner sobre un llibre de poemes de Gassol, cinc poemes triats de diversos llibres, un fragment de conferència sobre "La infància, educadora de la humanitat", l'oració fúnebre de Gassol a Francesc Macià, una nota biogràfica escrita per Josep M. Ainaud i bibliografia sobre Ventura Gassol i bibliografia de l'autor.
Publicació commemorativa del centenari de Josep Maria de Sagarra.
Consta d'una semblança biogràfica, a càrrec de Josep Maria Espinàs, una antologia de textos de poesia i prosa de Sagarra, una nota biogràfica, una bibliografia de Sagarra i sobre Sagarra, les traduccions a què ha donat lloc la seva obra, i els treballs discogràfics realitzats a partir l'obra de l'escriptor.
Aquesta obra commemorativa del centenari del naixement del poeta Tomàs Garcés conté aportacions que tracten, a més, els seus vessants de traductor, crític literari i prosista.
Inclou una nota biogràfica; la seva bibliografia i discografia; bibliografia sobre la seva obra; les traduccions dels seus llibres a altres llengües i alguns dels treballs musicals que s'han fet sobre els seus poemes.
Petit perfil biogràfic i selecció de textos de Joan Llacuna, poeta de formació autodidacta que va crear entre la dècada dels anys 30-40 del segle xx una obra brevíssima, intensa, rigorosa i molt personal, malgrat que encara avui és poc coneguda.
Llacuna recrea en els seus poemes un espai mític, el de la ciutat d'Igualada, i el fixa en un temps, els anys de la seva infantesa i primera joventut.
Llibret commemoratiu del centenari del naixement de l'escriptor Artur Bladé, que recull textos d'amics i lectors de la seva obra.
Tots destaquen l'altíssim valor literari i documental que conté i l'extensa informació que aporta en els camps biogràfic, polític i de l'exili d'aquest autor encara molt desconegut per al gran públic.
Inclou fragments d'alguns dels seus textos, cronologia i bibliografia de i sobre l'autor.
Esbós biogràfic de l'escriptora, poetessa i bibliotecària Joana Raspall, que el Departament de Cultura publica per recordar i donar a conèixer una figura cabdal de la poesia catalana, de la qual se'n va celebrar el centenari del naixement l'any 2013.
La publicació inclou fragments de la seva poesia, narrativa i la bibliografia de les seves obres.
Mallorca, Barcelona, el món" que es va presentar el novembre de 2015 al Palau Robert i posteriorment a Palma de Mallorca fou una de les accions dedicades a donar reconeixement i visibilitat a l'obra de Baltasar Porcel amb motiu del sisè aniversari de la seva mort.
L'exposició l'organitzà la Institució de les Lletres Catalanes i l'Obra Social "la Caixa" i es va poder veure entre novembre de 2015 i febrer de 2016 al Palau Robert de Barcelona i a l'estiu i la tardor de 2016 a CaixaForum Palma.
La mostra s'adreçava a un públic divers, amb la voluntat d'introduir-lo en el món de l'escriptor.
Mitjançant diversos llenguatges expositius, la mostra s'articulava en forma de museu imaginari, per exposar els diferents temes, les fonts d'inspiració i els conflictes humans que es reflecteixen en els llibres de Porcel.
Mallorca, Barcelona, el món, busca recordar i donar visibilitat a una de les figures més rellevants de la literatura contemporània catalana i consisteix en una edició il·lustrada de gairebé 200 pàgines a cura de Julià Guillamon, amb disseny d'Albert Planas.
"Poder disposar ara de l'exposició i del llibre Baltasar Porcel.
Mallorca, Barcelona, el món, sis anys després del seu traspàs, significa una ocasió privilegiada per tornar a Baltasar Porcel, a tot allò que va significar dins la cultura catalana, però –sobretot-, a la seva obra, que és on els escriptors perviuen i ens continuen il·luminant".
Extracte del pròleg de Ferran Mascarell, Conseller de Cultura de la Generalitat de Catalunya
Mallorca, Barcelona, el món descobreix al gran públic una de les personalitats més singulars de la literatura europea en el pas del segle XX al XXI.
Novel·lista, periodista, autor de llibres de reportatges d'actualitat, d'entrevistes amb grans figures contemporànies, viatger...Porcel encarna el desig d'entendre els grans moviments socials i polítics i intervenir-hi a través de l'acció i l'opinió."
Extracte del pròleg de Jaume Giró, Director General de la Fundació Bancària "la Caixa".
El món de Raimon Panikkar: una mirada integradora, publicat per la Institució de les Lletres Catalanes, és el catàleg de l'exposició homònima que s'instal·la al Palau Robert de Barcelona amb motiu de la commemoració dels cent anys del naixement de Raimon Panikkar.
Més informació sobre l'exposició [Article d'Ignasi Moreta]
La Institució de les Lletres Catalanes publica el llibre Eugeni d'Ors.
L'edició del llibre és a cura del Xavier Pla (Girona, 1966), professor, crític literari i especialista Eugeni d'Ors.
El llibre, de 244 pàgines, inclou més d'una trentena de textos de tesi de d'autors de diferents àmbits com Joan-Ramon Resina, Mary Ann Newman, Jordi Gràcia o José-Carlos Mainer amb la voluntat de donar una visió polièdrica de la figura d'Eugeni d'Ors, des de diferents vessants i vinculacions polítiques, estètiques i intel·lectuals.
El llibre es completa amb dos blocs il·lustrats amb més d'un centenar d'imatges, moltes d'elles inèdites, procedents en part del fons Eugeni d'Ors de l'Arxiu Nacional de Catalunya.
La selecció imatges són fruit d'una llarga feina de documentació i recerca, s'ha fet una selecció a partir d'un gran gruix de material, molts d'ells sorprenents, a través del qual es pot seguir l'evolució vital d'Eugeni d'Ors, el desenvolupament de la defenestració d'Eugeni d'Ors seguint els documents oficials de la Mancomunitat o veure la gran quantitat de correspondència que Ors va intercanviar amb personalitats tan diferents i importants del segle XX com Andreu Nin, Mircea Eliade o Salvador Dalí.
Eugeni d'Ors és una figura complexa, amb llums i ombres, el llibre no amaga aquesta dualitat del personatge i pretén fer-ne una relectura sense els condicionants previs que l'han mantingut tan de temps com un autor en el purgatori.
Com cita Xavier Pla en el seu text introductori: «Joan Fuster va recordar encertadament que de cap manera "admirar" un autor significa "identificar-se" amb la seva posició vital, la seva actitud ideològica o el seu ideari estètic».
El llibre el repartim gratuïtament des de la ILC, si esteu interessats en aconseguir-lo si us plau contacteu amb [EMAIL]
Sèniors poètics recull una sèrie d'articles de diferents poetes i crítics júniors on reflexionen i parlen sobre els poetes i referents vius de la poesia catalana actual, els nostres sèniors.
És un diàleg poètic intergeneracional.
Sèniors poètics "fa referència a l'expertesa, el mestratge, el reconeixement i el prestigi", en definitiva es tracta d'un homenatge que els poetes joves volen retre als seus referents i que la tria la van fer ells, espontàniament, per filiacions personals o estètiques, a partir d'un reconeixement que neix de la lectura.
Segons explica Laura Borràs, directora de la Institució de les Lletres Catalanes, quan Pons Alorda li va fer arribar la iniciativa, va decidir donar-hi suport tenint en compte que la Institució ja dedica una part dels seus programes a les efemèrides i a homenatjar els autors vius.
En aquest sentit, Laura Borràs recorda que des de fa uns anys la ILC promou els homenatges als escriptors en vida "sabent que el millor homenatge és posar en contacte l'escriptor amb els seus lectors, contribuir a donar a conèixer la seva obra i a prestigiar la lectura".
La directora de la ILC explica que "el trasbals que van provocar algunes morts impactants com la de Montserrat Abelló, Francesc Garriga o Carles Hac Mor (que quan es va iniciar el projecte encara vivia) que havien exercit aquest mestratge de manera extraordinàriament generosa amb els poetes que començaven i que feien de cadena de transmissió del llegat poètic va ser la llavor d'aquesta proposta que Jaume Pons Alorda va llançar entre els poetes joves".
Així, amb aquesta etiqueta de van començar a circular per Internet articles en què els poetes joves glossaven la figura dels seus referents.
El mateix Pons Alorda es va posar en contacte amb la ILC per convertir aquest projecte en un llibre i evitar així que la xarxa engolís i fes desaparèixer tota aquesta conversa literària d'intercanvi poètic.
La intervenció de la ILC quant al contingut va ser la d'ampliar la nòmina i ser una mica més exhaustius pel que fa a l'equilibri territorial i de gènere.
Així es van incorporar onze nous poetes i els seus júniors corresponents fins configurar un univers de quaranta converses.
"El resultat és aquest volum, un joc de mirades que estableix un diàleg poètic intensiu entre sèniors i poetes joves que els han llegit en profunditat i que els reconeixen el mestratge", i "cadascuna de les intervencions és una lectura personal i d'impacte en la pròpia obra", diu la directora de la ILC.
El 2016, amb motiu de l'Any Ramon Casas, la Institució de les Lletres Catalanes i el comissariat de l'Any Ramon Casas, a càrrec de Vinyet Panyella, van iniciar el cicle Lletres i Arts, visions de Ramon Casas.
El cicle es plantejava com una proposta interartística, convidant sis escriptors perquè llegissin sis obres de Ramon Casas, fent una interpretació lliure i personal de l'obra escollida.
Les xerrades es van desenvolupar en sis centres culturals del territori que tenien a la seva col·lecció obres de Casas: el Museu Nacional d'Art de Catalunya, el Museu d'Art de Sabadell, la Fundació Rocamora, el Museu de la Garrotxa, la Biblioteca Museu Víctor Balaguer de Vilanova i la Geltrú i el Cau Ferrat de Sitges.
La selecció de les obres recull diferents etapes i tipologies pictòriques de Ramon Casas, des d'algun dels seus quadres més emblemàtics, com La càrrega, obres d'inici de la seva carrera, com és el cas d'Interior d'un taller després d'una festa, o peces menys conegudes que habitualment no estan exposades com l'Esbós amb dibuix de fantasia.
Es tractava de fer una tria variada i representativa de l'obra de Casas que donés peu a lectures molt diverses.
Els escriptors que van participar en el cicle són Marta Pessarodona, Susanna Rafart, Antoni Clapés, Francesc Serés, Mariàngela Vilallonga i Narcís Comadira; són autors que han desenvolupat un lligam amb el món de l'art pels seus estudis, com a docents o s'han dedicat també a la pintura.
De les intervencions se n'ha fet un llibre que han publicat conjuntament la Institució de les Lletres Catalanes i el Consorci del Patrimoni de Sitges.
El 18 de desembre va tenir lloc un acte d'homenatge a Joan F. Mira, amb motiu del seu 80è aniversari.
Mariàngela Vilallonga, consellera de Cultura, a la sala Prat de la Riba de l'IEC.
Joandomènec Ros, president de l'Institut d'Estudis Catalans, Ramon Ferrer Navarro, president de l'Acadèmia Valenciana de la Llengua i Oriol Ponsatí-Murlà, director de la Institució de les Lletres Catalanes, foren els encarregats de fer-ne l'obertura institucional.
Hi intervingueren Joan Josep Isern, Josepa Cucó, Jordi Cornudella i Jaume Cabré.
La violoncel·lista Carla Conangla va interpretar diversos moviments de les Suites per a violoncel sol de Bach.
Aquest llibret recull una introducció d'Oriol Ponsatí-Murlà, un text de presentació de Julià Guillamon, així com textos i fotografies de l'autor.
Més informació sobre l'acte d'Homenatge.
L'acte d'homenatge a Joan F. Mira amb motiu del seu 80è aniversari va celebrar-se el 18 de desembre a la Sala Prat de la Riba i fou presidit per l'Hble.
Mariàngela Vilallonga, consellera de Cultura.
Joandomènec Ros, president de l'Institut d'Estudis Catalans, Ramon Ferrer Navarro, president de l'Acadèmia Valenciana de la Llengua, i Oriol Ponsatí-Murà, director de la Institució de les Lletres Catalanes, foren els encarregats de fer-ne l'obertura institucional.
Tot seguit, les intervencions de Joan Josep Isern, Josepa Cucó, Jordi Cornudella i Jaume Cabré van glosar els diversos aspectes de la seva vasta producció intel·lectual, literària i assagística, així com la seva tasca com a traductor:
· Josepa Cucó: «El Joan Mira antropòleg»
· Jordi Cornudella: «Com si hi hagueres estat: l'odissea de traduir»
La violoncel·lista Carla Conangla va interpretar diversos moviments de les Suites per a violoncel sol de Bach.
Per acabar, hi intervingueren l'Hble.
Mariàngela Vilallonga i Joan F. Mira, que es mostrà molt agraït per l'acte.
Joan Francesc Mira i Casterà va néixer a València el 3 de desembre de 1939.
Va obtenir el títol de batxiller a la Universitat Gregoriana de Roma el 1959 i l'any següent va llicenciar-se en Filosofia per la Universitat Lateranense.
El 1962, obté la llicenciatura en Filosofia i Lletres per la Universitat de València, on va doctorar-se nou anys després.
Joan F. Mira ha destacat com a assagista, novel·lista i antropòleg i ha traduït al català obres cabdals de la cultura occidental, com la Divina Comèdia de Dante Alighieri o els Evangelis.
Ha rebut els premis més importants de l'àmbit lingüístic: Creu de Sant Jordi, Premi d'Honor de les Lletres Catalanes o Premi Jaume Fuster, entre d'altres.
Va ser membre de la Junta Directiva i vicepresident del PEN Català pel País Valencià.
És acadèmic de l'Acadèmia Valenciana de la Llengua, president d'Acció Cultural del País Valencià, president d'honor d'Espais Escrits i soci d'honor de l'Associació d'Escriptors en Llengua Catalana.
Des del 2019, és membre del Consell Assessor de la Institució de les Lletres Catalanes.L'homenatge impulsat per la Institució s'afegeix a aquests merescuts reconeixements.
La Institució de les Lletres Catalanes homenatja Joan F. Mira amb motiu del seu 80è aniversari
A fi d'evitar les cues i complir amb les mesures de prevenció, el Departament de Cultura ha posat en marxa el mecanisme de cita prèvia per a l'atenció presencial a les oficines de registre d'entrada de documents i emissió de certificats idCAT, així com per l'atenció del Registre de la Propietat Intel·lectual, a les oficines següents:
La primera prioritat del Govern de la Generalitat ha estat vetllar per la salut i la integritat de totes les persones que treballen als diferents àmbits del sector cultural, i també del públic dels espectacles, els equipaments i els esdeveniments que configuraven bona part de l'oferta cultural.
Un cop aquestes mesures ja han estat implementades i s'avança en la lluita contra la pandèmia, cal adreçar nous esforços per tal d'impedir, en la mesura del possible, danys irreparables al teixit laboral, empresarial, institucional i creatiu que configuren el món de la cultura, i establir les bases i els mecanismes per una recuperació ràpida i positiva.
En aquest sentit, el Departament treballa en les següents línies.
El pressupost 2020, recentment aprovat, tot i no recollir totes les aspiracions del sector cultural, sí que incorporava unes millores evidents respecte del de 2017 prorrogat.
És clar que en les partides previstes no hi havia mesures específiques per afrontar aquesta crisi, que no figurava en cap escenari poques setmanes abans.
El Departament de Cultura està treballant per establir els mecanismes necessaris perquè es puguin modificar les consignacions inicials del pressupost per adreçar-les a les polítiques de rescat del sector establertes en aquest pla.
Aquest objectiu obliga a modificar partides, línies de treball o programes i reconduir esforços i recursos cap a les noves necessitats plantejades per la situació d'emergència sanitària i social.
Tots aquests canvis normatius permeten:
Línia promoguda per l'Institut Català de les Empreses Culturals anomenada ICF Cultura Liquiditat, amb un import de 10 milions d'euros, per finançar les necessitats de liquiditat de les entitats i empreses del sector cultural.
A més, s'està treballant en la creació d'una línia de subvenció per finançar els interessos que generi la carència del primer any dels préstecs esmentats en el punt anterior.
S'està ultimant l'elaboració de les bases per obrir noves línies de subvenció per donar suport específic al teixit cultural danyat per la manca d'activitat forçada per les mesures de confinament, tant per a empreses com per a la resta d'entitats del sector:
La dotació pressupostària d'aquestes noves línies de subvenció prové dels increments pressupostaris ja previstos per al 2020, sotmesa a l'aprovació del Pressupost 2020.
Nota de premsa de 14 d'abril de 2020